# Simon Birgander

Simon Fedrick Estefan Birgander (nascut el 23 d'octubre de 1997 a Kvistofta, Suècia) és un jugador de bàsquet suec que actualment pertany a la plantilla del Club Joventut Badalona. Amb 2,09 metres d'alçada juga en la posició de pivot.

## Carrera esportiva

Birgander es va formar a les categories inferiors del Helsingborg suec, a on va arribar a competir a la segona categoria de la lliga sueca. Hi va jugar fins al mes de gener de 2016, data en què va arribar a la Lliga EBA espanyola per jugar amb el CB Clavijo de Logronyo, arribant a disputar cinc partits amb el filial de la lliga LEB Or. Va fregar el doble doble de mitjana en els 14 partits que va disputar, amb 7,4 punts, 9,3 rebots i 3,6 taps per partit.
A la temporada 2017-18 fitxa pel Club Joventut Badalona per a les properes tres temporades, fins al 30 de juny del 2020. En aquesta primera temporada a la Penya va formar part del millor quintet jove de la Lliga Endesa 2017-18, elaborat amb vots de jugadors, tècnics, aficionats i mitjans de comunicació. En el seu segon any a Badalona es lesiona greument del genoll i es perd gran part de la temporada. En acabar la mateixa el club el renova per tres anys més. En acabar la temporada 2022-23 Birgander es desvincula del Joventut.

### Selecció sueca

Birgander va arribar a la lliga espanyola com a campió, amb la selecció de Suècia, de la divisió B de l'Europeu sub18 que es va disputar a Àustria el 2015. Els anys 2016 i 2017 també va disputar amb la selecció sub20 els Campionats d'Europa celebrats a Finlàndia i Grècia, respectivament.

## Estadístiques
### Lliga ACB

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2017-18 | Joventut | 30 | 10 | 15,8 | 55 | 0 | 71 | 4,2 | 0,6 | 0,5 | 0,4 | 4,6 | 5,7 |
| 2018-19 | Joventut | 13 | 9 | 19 | 56 | 0 | 67 | 4,8 | 0,7 | 0,6 | 0,6 | 6,9 | 7,9 |
| Total ACB | Total ACB | 43 | 19 | 16,7 | 55,7 | 0 | 70 | 4,4 | 0,7 | 0,6 | 0,4 | 5,3 | 6,3 |

### Lliga LEB Or

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2015-16 | CB Clavijo | 5 | - | 8,2 | 28,6 | 0 | 66,7 | 2,6 | 0,2 | 0 | 0,6 | 1,6 | 1,6 |
| 2016-17 | CB Clavijo | 24 | - | 13,1 | 61,2 | 0 | 66,7 | 4,1 | 0,6 | 0,8 | 0,8 | 4 | 7,3 |
| Total LEB Or | Total LEB Or | 29 | - | 12,3 | 58,1 | 0 | 66,7 | 3,9 | 0,5 | 0,6 | 0,7 | 3,6 | 6,3 |

### Lliga EBA

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2015-16 | CB Clavijo | 14 | - | 28,5 | 52,5 | 0 | 79,2 | 9,3 | 1,3 | 0,6 | 3,6 | 7,4 | 16,5 |
| Total EBA | Total EBA | 14 | - | 28,5 | 52,5 | 0 | 79,2 | 9,3 | 1,3 | 0,6 | 3,6 | 7,4 | 16,5 |

## Referències

* ↑ «Simon Birgander cierra la plantilla del CB Clavijo». FEB, 26-08-2016 [Consulta: 12 juliol 2017].
* ↑ «Simon Birgander, primer reforç de la temporada 2017/18». Web oficial CJB [Consulta: 12 juliol 2017].
* ↑ «Els jugadors del Joventut Birgander i López-Arostegui, en el millor quintet jove de la Lliga ACB». Esport 3, 23-05-2018 [Consulta: 27 maig 2018].
* ↑ «El pivot Simon Birgander amplia el contracte amb la Penya fins al 2022». Diari Ara, 20-06-2019 [Consulta: 20 juny 2019].
* ↑ «Birgander tampoco seguirá en el Joventut». Mundo Deportivo, 16-06-2023 [Consulta: 16 juny 2023].
* ↑ «Historial estadístico» (en castellà). ACB. Arxivat de l'original el 2 d'agost 2018. [Consulta: 20 agost 2019].
* 1 2 «Resultados y estadísticas» (en castellà). FEB. [Consulta: 1r agost 2018].

## Enllaços externs

* Simon Birgander jugador a l'ACB